  Майя Бывальцева Удмуртиысь Егитъёслэн центрзылэн кивалтӥсезлэн воштӥсез Евгения Дыляева егитъёслэн «Территория смыслов» огъяросси дышетон форумзылэн «Работать в России» куинетӥ сменаяз грант понна вожвылъяськонын вормиз. Со «Акселератор удалённых профессий «Удмуртия онлайн» ӵектосэныз 700 сюрс манет утӥз, ивортӥз элькун тӧролэн но кивалтэтлэн пресс-службазы. Ӵектос элькунысь гурт ёросъёсын улӥсь егитъёсты IT удысъя но интернет-маркетингъя 10 тужгес кулэ луись ӧнеръёслы онлайн амалэн дышетон вылысь кылдытэмын. Проектэз 2021-тӥ арын сӥзьыл улонэ пыӵатыны кутскозы. Тодмо онлайн-сервисъёсын туала ӧнеръёслы дышетон туж дуно усе – одӥг курс 40 сюрс манетлэсь трос сылэ. Туж ӧжытэз егитъёс сомында коньдон висъяны быгато. Дышетон таӵе ӧръёсъя мыноз: интернет-маркетолог, SMM-менеджер, контент-маркетолог, копирайтер, дизайнер, SEO-специалист, программист, web-аналитик, Data Scientist, ӵектосъёсын кивалтӥсь Евгения Дыляева, грантъёсъя конкурсын вормисьТодэ вайытом, «Территория смыслов» форумлэн «Голос поколения» нырысетӥ сменаяз Можгаысь Данис Искандаров Удмуртиысь гуртын улӥсь егитъёслэсь форумзэс ортчытон понна 920 сюрс манет утӥз. Нош «Таврида» арт-кластерлэн «Артполяна» дышетон сменаяз Удмуртиысь йӧскалык театрысь артист Константин Никитин «Студия актерского мастерства «Выжыкыл» ӵектосэныз тодматӥз но сое быдэстыны 590 сюрс манет басьтӥз. Тегъёс: Мерлык егитъёс Удмуртия Россия форум грантъёс  